text: Elsebeth Gerner fik sin egen stilling
  12 oktober 2013 kl. 07.53
  Elsebeth Gerner Nielsen fortsætter som rektor for Designskolen i Kolding i de næste to år.
  Rektorstillingen på Designskolen i Kolding er en åremålsansættelse. Den udløber den 31. december.
  Derfor blev stillingen slået op, og Elsebeth Gerner måtte - på lige fod med konkurrerende kandidater ? skrive en ansøgning.
  - Det er nok den sværeste ansøgning, jeg nogensinde har skrevet, siger Elsebeth Gerner Nielsen.
  Men bestyrelsen så ingen grund til ikke at fortsætte med Elsebeth Gerner i spidsen for Designskolen Kolding. Stillingen løber til udgangen af 2016 med mulighed for forlængelse i yderligere tre år. 
  Hun har været rektor siden1. januar 2008.
  